Kukorora

Kukorora (ku Chingezi: reaping or harvesting) kana kukohwa pakurima mbesa ishoko rinoreva mabasa anoitwa kana zvirimwa zvaibva (kana kusvika) apo zvinobviswa mumunda. 

Kana chiri chibage kukohwa kunosanganisira kutema magunje, kutyora miguru kubva pagunje, kufurura nokutakura chibage chichitsvetwa mumatara.

Mabasa ekukohwa donje anosanganisira kupunda mabhora eshinda yacho kubva padzinde, kupatsanura donje kubva kutsvina, nokututira donje mubhero.

Mitauro yeBantu

VaMambwe -kola (to gather together) kureva kuunganidza. VaChewa  vanoti kukorora (to harvest) kureva kukohwa, zvikurusei kukohwa chibage.
VaChewa  vanoti mbvuno (n. harvest) kureva goho. VaSwahili vanoti kivuno (harvest, yield, gain, profit ) kureva goho.
MaZulu vanoti vuna (Reap, harvest, gather crops) vachireva kukohwa. VaZigula vanoti mavuno (harvest) kureva goho.
VaLungu vanoti ukukowa (to pull, to cling to) kureva kudhonza?.
VaBemba vanoti kusepa (v. to harvest) kureva kukohwa. VaTiriki vanoti khuchesa (to harvest) vachireva kukohwa.

 Mamwe mapeji ekutarisa 

 Kurima
 Kurima ne mombe
 Kukorora wayini

category:kurima